Jehe, ajijaropi Diojine dsama nahatoponi tahimarini 

Tahidepi meme nami nohueraccadsama Dio pohua 

motta madipojari. Nadsapa Dio meme nami 

inahatodsapi huapima inahatoridsajari. 

1 

Tahidepi passo ponira ojariccani. 
Dsidsini naqui anijaro. 



Nadsapa Dio attia: -Ssiaja anina -nadsapa ssiajani 
anijaro. Nadsapi icanarobejaro; dsidsini, ssiajani najaro. 
Nadsapi dsomejaro, huada ojarie jicajaro. 



Nadsapa huada ssiajadsapi meme inahatojaro. 
Nadsapi dsomepomajaro. Huada pamehe jicajaro. 

4 

Nadsapa huada ssiajadsapi Dio pohua attidsa passo 
inatassaqquijaro. Nadsapi nami ahuato tajaro. Passo 
toqueriqquinidsapi passo imeni tojajaro. 



Nadsapa Dio attia: -Namidsa dsero moro taridsana 
-nadsa moro taridsajaro. Pohua atti naco: -Dsamatapa 
naco aniridsana. Ahua bono cajihicca naco moro 
taridsana -nadsapa nama inanajari. Nadsapi 
dsomepoma, ssiajapoma najaro. 



Nadsapa huada ssiajadsapa Dio attia: -Ssiejene 
anina; ssiajacca, dsomecca naco anihijine -nadsapa 
maji, abadsico, abadsico bedi naco inahatoridsajari. 
Nadsapi dsomepoma, ssiajapoma najaro. 

7 

Nadsapa huada ssiajadsapa Dio attia: -Passo abari 
animanana -najari. -Meme abari naco memedsa 
jahiridsana -najari. Nadsapa Dio icatidsebaqquijari: 
-Tipotemanissa dsanapona, passo abari tijaribaqquina, 
meme abari naqui tijaribaqquina -najari Dio. Nadsapi 
dsomepoma, ssiajapoma najaro. 



Nadsapa huada ssiajadsapa dsama abari huapima 
inahatoridsajari. Bani bedi pina torocaca, sese, dsorima 
naco inahatoridsajari. 



Bani ohuaha naco pina macca, mori, codso naco 
inahatoridsajari. 

10 

Dsama abari pina dsomaji, bojo, pohoroco, ette 
naco inahatoridsajari. Ohuaha, ohuaha inanaridsajari. 

11 



Nadsapa Dio attia: -Madija inahatona, pina iassa 
nahijine -najari. Nadsapa maqqtiideje inahatojari, 
dsotode amoneje naqui inahatojaro. Maqquideje onipa 
Adana. Amoneje oninipi Eba. Nadsapa madijapa bani 
huapimadsa deni da toquinajari. Nadsapi dsomepoma, 
ssiajapoma najaro. 

12 

Nadsapa Dio pocca nahatoniji huapima qqui 
tadsapa: -Epeje bica tani -najari Dio. Pohua dsepe ijie 
jicanissa tadsapi huada ssiajadsapa jassi najari. Nadsapa 
pohua attipa: - Ajijaro huadapi occa jassinajacca huada 
tojajaro -najari Dio. 

13 

Jehe ajijaro imapi meme nami nema nehe Dio 
inahatoponi tahimarini. Epejeni. 

14 

